CELEX: 32008R0209
Language: lt
Date: 2008-03-06 00:00:00
Title: 2008 m. kovo 6 d. Komisijos reglamentas (EB) Nr. 209/2008 dėl leidimo naujai paskirčiai naudoti Saccharomyces cerevisiae (Biosaf Sc 47) kaip pašarų priedą (Tekstas svarbus EEE)

7.3.2008   
            
            
               LT
            
            
               Europos Sąjungos oficialusis leidinys
            
            
               L 63/3
            
         
      KOMISIJOS REGLAMENTAS (EB) Nr. 209/2008
   2008 m. kovo 6 d.
   dėl leidimo naujai paskirčiai naudoti Saccharomyces cerevisiae (Biosaf Sc 47) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo išdavimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl leidimo naujai paskirčiai naudoti preparatą Saccharomyces cerevisiae NCYC Sc 47 (Biosaf Sc 47) kaip pašarų priedą penimoms kiaulėms; preparatas priskirtinas priedų kategorijai „zootechniniai priedai“.
            
         
               (4)
            
            
               
                  Saccharomyces cerevisiae preparatą NCYC Sc 47 Komisijos reglamentu (EB) Nr. 1811/2005 (2) buvo leista naudoti melžiamų karvių mitybai, Komisijos reglamentu (EB) Nr. 316/2003 (3) mėsinių galvijų mitybai, Komisijos reglamentu (EB) Nr. 2148/2004 (4) nujunkytų paršelių mitybai, Komisijos reglamentu (EB) Nr. 1288/2004 (5) paršavedžių mitybai, Komisijos reglamentu (EB) Nr. 600/2005 (6) mėsinių triušių mitybai, Komisijos reglamentu (EB) Nr. 186/2007 (7) arklių mitybai, Komisijos reglamentu (EB) Nr. 188/2007 (8) melžiamų ožkų ir melžiamų avių mitybai, Komisijos reglamentu (EB) Nr. 1447/2006 (9) mėsinių ėriukų mitybai.
            
         
               (5)
            
            
               Buvo pateikti nauji duomenys, kuriais grindžiamas prašymas leisti naudoti šį preparatą penimoms kiaulėms. Europos maisto saugos tarnyba (toliau – Tarnyba) 2007 m. lapkričio 22 d. nuomonėje padarė išvadą, kad preparato Saccharomyces cerevisiae (Biosaf Sc 47) sauga vartotojams, naudotojams ir aplinkai jau buvo patvirtinta ankstesnėse jos nuomonėse (10). Tarnyba teigia, kad šio preparato naudojimas nekelia pavojaus papildomai gyvūnų kategorijai ir kad šiuo preparatu galima pagerinti penimų kiaulių vidutinį dienos prieaugį. Tarnyba nemano, kad reikia nustatyti specialius stebėsenos po pateikimo į rinką reikalavimus. Ji taip pat patikrino pašarų priedo analizės metodo ataskaitą, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (6)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, nurodytą šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. kovo 6 d.
      
         
            Komisijos vardu
         
         Androulla VASSILIOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 291, 2005 11 5, p. 12.
   
      (3)  OL L 46, 2003 2 20, p. 15.
   
      (4)  OL L 370, 2004 12 17, p. 24. Reglamentas su pakeitimais, padarytais Reglamentu (EB) Nr. 1980/2005 (OL L 318, 2005 12 6, p. 3).
   
      (5)  OL L 243, 2004 7 15, p. 10. Reglamentas su pakeitimais, padarytais Reglamentu (EB) Nr. 1812/2005 (OL L 291, 2005 11 5, p. 18).
   
      (6)  OL L 99, 2005 4 19, p. 5. Reglamentas su paskutiniais pakeitimais, padarytais Reglamentu (EB) Nr. 496/2007 (OL L 117, 2007 5 5, p. 9).
   
      (7)  OL L 63, 2007 3 1, p. 6.
   
      (8)  OL L 57, 2007 2 24, p. 3.
   
      (9)  OL L 271, 2006 9 30, p. 28.
   
      (10)  Europos Komisijos prašymu pateikta Gyvūnų pašaruose naudojamų priedų, produktų ar medžiagų mokslinės grupės nuomonė dėl Biosaf Sc 47 (Saccharomyces cerevisiae) kaip pašarų priedo penimoms kiaulėms saugumo ir veiksmingumo. EMST leidinys (2007) 585, 1–9.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas (prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio pašaro, kurio drėgnis yra 12 %
               
            
                  Zootechninių priedų kategorija. Funkcinė grupė: žarnyno floros stabilizatoriai.
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
                  (Biosaf Sc 47)
               
               
                  
                               
                           
                           
                              Priedo sudėtis:
                              
                                 Saccharomyces cerevisiae preparatas NCYC Sc 47, kuriame yra ne mažiau kaip 5 × 109 KVS/g
                           
                        
                               
                           
                           
                              Veikliosios medžiagos apibūdinimas:
                              
                                 Saccharomyces cerevisiae NCYC Sc 47
                           
                        
                               
                           
                           
                              Analizės metodai (1)
                              
                              Išpylimo ant plokštelės metodas naudojant chloramfenikolio mielių ekstrakto agarą, grindžiamą ISO 7954 metodu.
                              Polimerazės grandininė reakcija (PGR)
                           
                        
               
                  Penimos kiaulės
               
               
                  —
               
               
                  1,25 × 109
                  
               
               
                  1,00 × 1010
                  
               
               
                  Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
               
               
                  2018 m. kovo 27 d.
               
            
         (1)  Išsamų analizės metodų aprašymą galima rasti šiuo Bendrijos etaloninės laboratorijos adresu: www.irmm.jrc.be/crl-feed-additives